ЈП „Сурчин“

Сурчин,Војвођанска бр.80

Датум: 5554/16

Број: 08.08.2016

На основу члана 109. Закона о јавним набавкама („Службени гласник РС , бр. 124/12, 14/15 и 68/15 у даљем тексту : Закон ), JП „Сурчин“, доноси:

**ОДЛУКУ О ОБУСТАВИ ПОСТУПКА**

**ЈАВНЕ НАБАВКЕ**

**1.ОБУСТАВЉА СЕ** поступак јавне набавке, број 14/16 – Набавка каменог агрегата , по Позиву за подношење понуда, број 3657/16-2 од 27.05.2016 године а сагласно Извештају о стручној оцени понуда Комисије за јавну набавку бр. 5339/16 од 02.08.2016. године.

**2.**Ову одлуку објавити на Порталу јавних набавки и интернет страници Наручиоца, у року од 3 (три) дана од дана доношења.

**3.**Обавештење о обустави поступка објавити у року од 5 (пет) дана од дана коначности одлуке о обустави поступка.

**О б р а з л о ж е њ е**

ЈП „Сурчин“ је у складу са годишњим планом јавних набавки за 2016. годину донело Одлуку о покретању поступка јавне набавке мале вредности, број 3657/16 од 27.05.2016. године, за јавну набавку број 14/16 – Набавка каменог агрегата. Предмет јавне набавке су добра – Набавка каменог агрегата, ОРН 14210000 -шљунак, песак, дробљени камен и агрегати,укупне процењене вредности у износу од 5.000.000,00 динара без ПДВ-а.

На основу Позива за подношење понуда број 3657/16-2, који је дана 27.05.2016. године објављен на Порталу јавних набавки, интернет страници ЈП „Сурчин“ и службеном листу РС, понуду је благовремено поднео понуђач:

**Аутпревозничка радња „LU i LA“, са седиштем у Обреновцу, ул. Предрага Марковића Алимпија** бр. 34, МБ: 56531696, ПИБ: 103487458, у укупном износу од 7.192,00 динара без ПДВ-а,односно 8.630,40 са ПДВ-ом. Истакнута цена на обрасцу понуде представља збир вредности свих тражених позиција по јединици мере m2.

Неблаговремених понуда није било

Након обављеног прегледа и стручне оцене поднете понуде, Комисија за јавну набавку одбила је понуду наведеног понуђача као неприхватљиву, у складу са чл. 106 став 3. Контролом пристигле понуде утврђено је да Понуђач није доставио тражено средство обезбеђења.

Како нису испуњени услови за доделу уговора из члана 107. став 3. Закона , Комисија за јавну набавку је предложила да се на основу члана 109. став 1.Закона,обустави поступак јавне набавке број 14/16 – Набавка каменог агрегата , доношењем одлуке о обустави поступка.

Из горе наведених разлога, сагласно члану 109. став 1. Закона, одлучено је као у диспозитиву ове одлуке .

На основу члана 109. став 3 . Закона, ова одлука се објављује на Порталу јавних набавки и интернет страници Наручиоца у року од 3 (три ) дана од дана доношења.

На основу члана 109. став 4.Закона обавештење о обустави поступка објавити у року од 5 (пет) дана од дана коначности одлуке о обустави поступка.

Поука о правном леку: против ове одлуке може се поднети Захтев за заштиту права у року од пет дана од дана објављивања одлуке на Порталу јавних набавки.

ЈП „Сурчин“

Директор

Бојан Игњатић

\_\_\_\_\_\_\_\_\_\_\_\_\_\_\_\_\_\_\_\_\_\_